|  |
| --- |
|  |

**LIETUVOS KALĖJIMŲ TARNYBA**

Biudžetinė įstaiga, L. Sapiegos g. 1, LT-10312 Vilnius

tel. (+370 5) 271 9003, el. p. info@kalejimai.lt

Duomenys kaupiami ir saugomi Juridinių asmenų registre, kodas 288697120

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Lietuvos Respublikos Seimo 2024-08- Nr.

Peticijų komisijai Į 2024-07-18 Nr. S-2024-3115

El. p. priim@lrs.lt

**DĖL NUOMONĖS PATEIKIMO**

Lietuvos kalėjimų tarnyba, susipažinusi su Lietuvos Respublikos Seimo Peticijų komisijos 2024-07-18 raštu Nr. S-2024-3115 „Dėl nuomonės pateikimo“ (registracijos data 2024-07-18, registracijos Nr. 1G-5654) (toliau – Raštas) persiųsta Viktoro Leonovo peticija dėl Lietuvos Respublikos bausmių vykdymo kodekso (toliau – BVK) 35 straipsnio 3 dalies 6 punkto[[1]](#footnote-2) papildymo ir joje išdėstytu siūlymu, teikia nuomonę.

BVK 32 straipsnyje nurodyta, kad „*Nuteistieji jiems paskirtą laisvės atėmimo bausmę atlieka uždaro, pusiau atviro ir atviro tipo bausmės atlikimo vietose*“.

BVK 35 straipsnio 3 dalies 6 punkte nurodyta, kad atviro tipo bausmės atlikimo vietose bausmę atliekantys nuteistieji turi teisę „*laisvės atėmimo vietų įstaigos direktoriaus įgaliotam pareigūnui leidus, jeigu nuteistasis neturi drausminių nuobaudų arba neįvykdytų administracinių nuobaudų ar administracinio poveikio priemonių, kartą per savaitę iki dviejų parų ne darbo metu parvykti į Lietuvos Respublikos teritorijoje esančius namus ar aplankyti Lietuvos Respublikos teritorijoje gyvenančius artimuosius;*“.

BVK 68 straipsnio 5 dalies 4 punkte nustatyta, kad trumpalaikė išvyka į namus nesuteikiama pusiau atviro tipo bausmės atlikimo vietų lengvojoje grupėje bausmę atliekantiems nuteistiesiems „*sergantiems pavojingomis arba ypač pavojingomis užkrečiamosiomis ligomis, kurios plinta oro lašeliniu būdu;*“.

Laisvės atėmimo vietų įstaigos vidaus tvarkos taisyklių, patvirtintų Lietuvos Respublikos teisingumo ministerijos 2022 m. gruodžio 30 d. įsakymu Nr. 1R-444 „Dėl Lietuvos Respublikos bausmių vykdymo kodekso, Lietuvos Respublikos probacijos įstatymo ir Lietuvos Respublikos suėmimo vykdymo įstatymo įgyvendinimo“ (toliau – Taisyklės), 41 punkte nurodyta, kad „*Atviro tipo bausmės atlikimo vietos skirstomos į atviruosius namus ir  pusiaukelės namus*“.

Taisyklių 43 punkte nurodyta, kad „*Pusiaukelės namuose laisvės atėmimo bausmę atlieka Bausmių vykdymo kodekso 37 straipsnio 5 ir 6 dalyse nurodyti nuteistieji, kuriems reikalingas intensyvus rengimas paleidimui iš laisvės atėmimo vietų įstaigos*“.

Pusiaukelės namų veiklos aprašas, patvirtintas Lietuvos kalėjimo tarnybos direktoriaus ir Lietuvos probacijos tarnybos direktoriaus 2023 m. birželio 30 d. įsakymu Nr. V-497/V-163 „Dėl Pusiaukelės namų veiklos aprašo patvirtinimo“ (toliau – Veiklos aprašas), reglamentuoja tik pusiaukelės namų (kaip vienos iš atviro tipo bausmės atlikimo vietos rūšių) veiklą ir nustato jose bausmę atliekantiems nuteistiesiems taikomas taisykles. Todėl Lietuvos kalėjimų tarnybos nuomone, nėra tikslinga šiuo metu tikslinti BVK 35 straipsnio 3 dalies 6 punkto nuostatos, kadangi ši nuostata taikoma tiek pusiaukelės namuose, tiek atviruose namuose bausmę atliekantiems nuteistiesiems.

Lietuvos kalėjimų tarnyba planuoja peržiūrėti Veiklos aprašo nuostatas peticijoje nurodytu aspektu.

Direktorius Mindaugas Kairys

Henrika Chmieliauskienė, el. p. henrika.chmieliauskiene@kalejimai.lt

1. Pastaba: tiek Rašte, tiek Peticijoje klaidingai nurodyta BVK 35 straipsnio dalis ir punktas. [↑](#footnote-ref-2)